Su missone

Dae narrer babbai1 unu missone2
invece po ogn’anima una missa
b’at in su Pulgadoriu una rissa
po sa fatzenda 'e sa divisione.

Essende sas assoltas3 a cumone,
cheret sa palte manna ognun'a issa.
Po cumponner sa paghe cumpromissa,
a ultimu, interbénnidu est Catone

nende; «Cale diàulu bos giogada
chilcare aché4 in sas missas de moltu
po brigare comente send'in terra?

Lassàdela sa vana cuntierra
ca chie in custu logu bos ch'at poltu
a da ch'enit su tempus bos nde ogada».

Su deghennoe 'e Austu 1973

1Babbai: il parroco.
2Missone: messa in suffragio dei defunti.
3 Assoltas: le orazioni funebri.
4Aché: pretesti.